《次韵刘元煇飞雪数片之作》
元代·方回

六幕垂同冻不埃，舞霙呼我燕窗开。
已从衣上霏微见，未肯檐前汗漫来。
就砌拾看呵指笋，隔帘迎数斗妆梅。
衰髯却怪全相似，且置閒愁拨蚁醅。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。